164 ÉTUDE 



XVII 



Philippe le lion mande à son bailli de Dole d'envoyer Jeanne Boulon en possession d'une 

 rente quelle a récemment acquise sur des fiefs mouvant du château de Roche for t. 



(31 janvier li.'i'i.i 



Philippe, par la grâce de Dieu, duc de Bourgoingne, de Lothier, de Brabant et de 

 Lembourg, contede Flandres, d'Artois, de Bourgoingne, palatin de Haynnau, de Hollande, 

 de Zeliande et de Namur, marquis du Saint Empire, seigneur de Frise, de Salins et de 

 Malims. A tous ceulx qui ces patentes verront, salut. Savoir faisons nous avoir receu 

 humble supplication de nostre bien amée damoiselle Jehanne Bouton, vefve de feu Phi- 

 lippe de la Marche, jadis escuier, en son vivant seigneur dudit lieu; contenant que jasoit 

 ce que icelle suppliante ait nagaires acquis de mess'" Hugues, sire de Vaudrey et de la 

 Chassaigne, et Guiot de Vaudrey, escuier, son filz, la somme de deux cens livres tournois 

 de renie qu'ilz ont assise et assignée à ladite damoiselle, pour elle, ses hoirs, successeurs 

 et ayans cause, perpétuelment en et sur les villaiges dudit lieu de la Chassaigne et de 

 Sergeval en la chaslellenie de la Colonne en nostre baillaige de Dôle, sur les rentes, reve- 

 nues, causes, tailles, mainmorte, grains, bois, eslangs, eaues de cours d'eaues, fours, 

 molins bannaulx, cire, couinées, gelines et autres reddevances et émolumens quel- 

 conques en toute justice, haulte, moyenne et basse. Toulevoies obstant ce que les terres, 

 seigneuries, et choses dessus déclairées sur lesquelles lesdites deux cens livres de rente 

 sont assises comme dit est, sont et meuvent de nostre fief à cause de nostre chastel de 

 Rochefort, qui est fief de dangier, la dite damoiselle suppliant n'a encores osé ne oseroit 

 d'icelles deux cens livres de rente prendre la possession sans sur ce avoir noz congié, 

 licence et consentement, si comme elle dit, dont elle nous a très humblement supplié. 

 Incliuans à sa supplicacion avons octroyé, consenti et accordé, octroyons, consentons et 

 accordons et de grâce espécial, donnons congié et licence par ces présentes que desdites 

 deux cens livres de renie par elle acquises et à elle assignées comme dessus est dit, elle 

 puisse prendre et appréhender, toutes fois que bon lui semblera, la vraye réelle et actuelle 

 possession et saisine pour en jouir et user dés lors en avant comme de sa propre chose, 

 sauf nosire droit et l'autruy, et mesmement sans préjudice du droit de nostre commise, se 

 par avant la date de cestes en avoit esté prinse possession sans notre consentement. Et 

 pourvuu que lesdils vendeurs soient et demeurent noz hommes féodaulx d'autre fief ou 

 chose soullisant. Si donnons en mandement à nostre bailli de Dole et à tous nos autres 

 justiciers et officiers présens et avenir en ce, peut et pourra louchier et regarder leurs 

 lieuxtenans et à chascun d'eulx en droit soy et si comme à luy appartendra que de nostre 

 présente grâce, congié, licence, et consentement selon et par la manière que dessus est dit, 

 facent, souffrent, et laissent ladite damoiselle supplian naisiblemcnt et pleinement jouir 



